S&P O‘zbekiston reyting prognozini “salbiy” deb baholadi

S&P Global Ratings xalqaro kredit reyting agentligi O‘zbekistonning uzoq va qisqa muddatli suveren kredit reytingi bo‘yicha navbatdagi hisobotini e’lon qildi. Unga ko‘ra, O‘zbekiston suveren kredit reytingi “BB-” (reyting prognozi: “salbiy”) darajasida saqlanib qolingan.

Ushbu prognoz hukumatning tashqi qarzi tez sur’atlarda o‘sishda davom etishi mumkinligini aks ettiradi.
S&P prognoziga ko‘ra, kelgusida quyidagi sabablar reytinglarning yanada yomonlashishiga olib kelishi mumkin:
Agentlikning ta’kidlashicha, mamlakatning tashqi iqtisodiy mavqeyi reytinglardagi taqqoslanishi mumkin bo‘lgan mamlakatlarga nisbatan yetarlicha kuchli bo‘lib qolmoqda. Hukumatning sof qarzi pastligicha qolmoqda va reytinglar darajasini saqlab turibdi.
Shuningdek, hisobotda hukumat islohotlarni amalga oshirish va vazifalarni bajarish borasida muvaffaqiyatga erishgani, ammo rivojlanishni past darajadan boshlashga majbur bo‘lganligi aytilgan.
Avvalroq davlatning jami qarzi 2021-yil oxiriga borib 28,4 milliard dollarga yetishi prognoz qilingan edi. O‘sish dinamikasiga qaramay, davlat qarzi o‘rtacha darajada, makroiqtisodiy barqarorlik uchun xavfsiz darajada (60 foiz atrofida) saqlanib qolmoqda.
2020-yilda davlat qarzining o‘sishi (kutilgan 22,8 milliard dollarga yoki YaIMning 39 foizi) koronavirus pandemiyasining salbiy oqibatlarini bartaraf etish uchun qo‘shimcha budjet xarajatlarini moliyalashtirish uchun jalb etilgan. Ushbu maqsadlar yo‘lida Xalqaro moliya institutlarining imtiyozli kreditlari hisobidan Inqirozga qarshi kurashish jamg‘armasi tashkil etildi.
 2021-yilgi O‘zbekiston davlat budjeti defitsit bilan qabul qilinishi kutilmoqda